Wanaharakati wanasema hatua hiyo itasaidia kupunguza unyanyapaa dhidi ywa watu walio na ulemavu wa ngozi yaani albinism

Hatua hii inatajwa kuwa njia ya kupambana na mauaji ya watu wenye albinism.

Kuzaliwa na albinism inaweza kuwa kama hukumu ya kifo huko Malawi. 

Mbali na taarifa ya vifo vya watu 22 wenye albinism katika kipindi cha miaka minne iliyopita, imeripotiwa kuwa watu wengi zaidi wenye albinism wamepotea na inahisiwa kuwa wametekwa na kuuawa.

Malawi ni moja kati ya nchi hatari duniani kwa watu wanao ishi na albinism-yaani ukosefu wa rangi ya asili katika ngozi, nywele na macho. Ambao wanalengwa ili sehemu zao za mwili ziweze kutumika katika shughuli za kichawi na matendo mengine ya ibada.

Kesi za ongezeko la shughuli za ibada zisizo rasmi na uchawi ambazo zinahusiana na kuua watu wenye albinism kwa ajili ya viungo vyao  zime ripotiwa Tanzania na Burundi na kupelekea umoja wa mataifa UM kuunda mamlaka maalum ya kuwalinda watu wenye ugonjwa wa kijenetiki.

Kumeshuhudiwa visa vingi vya watu wenye albinism kuuawa kwa uchawi katika baadhi ya mataifa Afrika mashariki ikiwemo Tanzania na Burundi

Mnamo 2016, mtaalamu wa Umoja wa mataifa  alionya kuwa watu wapatao 10,000 wenye u albino huenda wakapotea iwapo wataendelea kuuawa kwa ajili ya sehemu zao za miili.

Makaburi pia ya walemavu hao hulengwa na wahalifu  wanaotaka kuyatoa mifupa ili wayauze.

Overstone Kondowe, Mkurugenzi wa chama cha watu wenye albinism ama zeruzeru Malawi, alisema wagombea wa kisiasa watasaidia katika kubadilisha jinsi watu wenye albinism wanavyo tazamwa katika nchi ya Malawi.

"Tunataka kuonyesha umma kuwa sisi ni zaidi ya ngozi zetu," alisema.

Elizabeth Machinjiri ni mmoja wa wale wenye mipango ya kusimama kama mbunge katika eneo la Blantyre. Mkurugenzi wa hisani, harakati za watu wenye ulemavu, Machinjiri alisema uzoefu wake ilikuwa muhimu.

Mashindano ya urembo ya albino kufanyika Kenya

"Nimeona masuala ya ulemavu yanapuuzwa katika nchi hii," alisema. "Katika bunge letu kuna tu moja au watu wawili wenye ulemavu.... \n\nNipe kichwa kizuri cha makala hapo juu.
Watu 6 wenye u albino kuwania uongozi katika uchaguzi Malawi